Түркіменстанда Сәйгүлік күні ұлттық мерекеге айналды
"Түркіменстанда Сәйгүлік күні ұлттық мерекеге айналды" | "https://abai.kz/post/69690"
TITLE: Түркіменстанда Сәйгүлік күні ұлттық мерекеге айналды
URL: https://abai.kz/post/69690
META: "Түркіменстанда Сәйгүлік күні ұлттық мерекеге айналды" | "https://abai.kz/post/69690"
DATE: 02.05.2018
AUTHOR(s): Abai.kz
TOTAL WORDS: 94
TEXT: Түркіменстан кезекті рет Сәйгүлік күнін атап өтті. Бұл күні әдетте мемлекет басшысы Гурбангулы Бердімұхамедовке түрлі сыйлықтар беріледі. Бұл жылы оған ақалтеке тұқымынан 8 ат сыйға тартылды. Сонымен бірге түркімен президентіне Алабай күшігі сыйға берілген. Өзіне сыйға тартылған аттардың бірі "Ак йол" тұлпарымен президент шабандоз өнерін көрсеткен. "Мемлекет басшысы аттың үстінде хас шеберлігін көрсетті. Шабандоз құдыретін сезінген тұлпар артқы аяқтап тік тұрды", - деп сипаттайды ұлттық баспасөз. Былтыр Сәйгүлік күнінде президент Бердімұхамедов ат жарысына қатысып, бас жүлдені алған. Биыл 1992 жылдан бері сәуір айының соңғы жексенбісінде аталып өтетін Сәйгүлік күні ұлттық мереке мәртебесін алды. Abai.kz
